பின்னர் சம்மேளன பொதுச்செயலாளர் கே.ஆர்.கணேசன் செய்தியாளர்களிடம் கூறியதாவது:ஊராட்சிகளில் பணிபுரியும் மேல்நிலை நீர்த்தேக்க தொட்டி இயக்குபவர்கள், துப்புரவுத் தொழிலாளர்களுக்கு குறைந்தபட்ச ஊதிய அரசாணைப்படி ஊதியம் வழங்கிடக்கோரி தமிழக அரசுக்கும், ஊரக வளர்ச்சி இயக் குநர் மற்றும் அதிகாரிகளுக்கு பல முறை மனுக்கள் அனுப்பியும் எவ்வித தீர்வும் ஏற்படவில்லை. அரசாணைப்படி சம்பளம் வழங்கக்கோரி மார்ச் 12 அன்று ஆட்சியர் அலுவலகங்களில் மனு கொடுக்கும் போராட்டத்தில் பல ஆயிரக்கணக்கான தொழிலாளர்கள் கோரிக்கை மனு வழங்கியும் தீர்வு ஏற்படவில்லை. எனவே, ஏப்ரல் 9ஆம் தேதி முதல் தொழிலாளர்கள் மாவட்ட ஆட்சியர் அலுவலகங்கள் முன் காத்திருப்பு போராட் டம் நடத்த முடிவு செய்யப்பட்டுள்ளது.